Άγιος Τιμόθεος και Αγία Μαύρα

Ο Άγιος Τιμόθεος και Αγία Μαύρα είναι άγιοι της χριστιανικής εκκλησίας. Ήταν παντρεμένοι, μαρτύρησαν μαζί, γι'αυτό το λόγο γιορτάζουν μαζί στις 3 Μαίου (σταθερή γιορτή). Η Αγία είναι πολιούχος στην πόλη της Λευκάδας και στο Ρουπάκι Ηλείας.

Ιστορία

Έζησαν τον 3ο αιώνα μ.Χ. στη Ρώμη επί αυτοκράτορος Διοκλητιανού. Ο Άγιος Τιμόθεος και η Αγία Μαύρα ζούσαν στην Αίγυπτο σε μια κωμόπολη την Παναπέα, που βρίσκεται στην Θηβαίδα της Αιγύπτου, έχοντας βαθιά χριστιανική πίστη και αγάπη για το Θεό. Ο Άγιος «ανεγίνωσκεν επ' Εκκλησίας τα ιερά λόγια» ήταν δηλαδή λάτρης της ανάγνωσης των ιερών βιβλίων και εκτελούσε τα ιερατικά του καθήκοντα με παρρησία. Αυτό το γεγονός έκανε τους ειδωλολάτρες να τον φθονούν και έτσι τους δώθηκε η αφορμή να τον καταγγείλουν στον έπαρχο Αρριανό. Ήταν τότε η στιγμή που θα βασανιζόταν μαζί με την Αγία Μαύρα, την οποία είχε παντρευτεί πριν είκοσι μέρες. 
Τα βιβλία του ήταν η αιτία που τον οδήγησε στην άρνηση, δηλαδή να τα παραδώσει στον τύραννο ειδολωλάτρη Αρριανό και εκείνος να τα κάψει. Εκείνος τότε του έκανε φρικτά βασανιστήρια με πυρακτωμένα σίδερα και τον έδεσε σε ένα τρόχό που όμως ο τροχός σταμάτησε θαυματουργικά. Επιπλέον θεραπεύτηκε κάθε του πληγή μετά από αυτό. Είχε ομολογήσει πιο πριν "Τα βιβλία αυτά είναι σαν παιδιά δικά μου. Αυτά με στηρίζουν και με αυτά επικαλούμαι την βοήθεια του Θεού. Και όπως κανένας αληθινός πατέρας δεν παραδίδει θεληματικά τα τέκνα του στον θάνατο, έτσι και εγώ δεν προσφέρω για κάψιμο τα ιερά βιβλία της Εκκλησίας". 
Δεν άργησαν πολύ καθώς την επόμενη μέρα έφεραν τη σύζυγό του Μαύρα προκειμένου να τον πείσει να απαρνηθεί την πίστη του. Όλοι νόμισαν πως πήγε να τον μεταπείσει, την ίδια στιγμή που εκείνη είχε αποφασίσει, όπως είπε στο σύζυγό της, να αγωνιστεί μέχρι το θάνατο. Μια άλλη εκδοχή είναι ότι μετά από τα βασανιστήριά του ο Τιμόθεος παρότρυνε τη σύζυγό του να μαρτυρήσει και αυτή. Ο έπαρχος χρησιμοποίησε όμορφα λόγια πιο πριν προκειμένου να την κάνει θυσία στα είδωλα. Τελικά αυτό του το κόλπο δεν έπιασε και βασανίστηκε, όμως και αυτή θεραπεύτηκε θαυματουργικά. Βασανιζόταν και όμως έψαλε. Αφού της έκαναν τα πρώτα βασανιστήρια, δηλαδή τις ξερίζωσαν τα μαλλιά και της έκοψαν τα δάχτυλα, έπειτα την έβαλαν σε καζάνι με καυτό νερό. Η Αγία δεν κάηκε και ο Αρριανός νόμισε ότι το νερό ήταν κρύο. Για να πειστεί αυτός, η Αγία πήρε νερό και το πέταξε στο χέρι του, έτσι κάηκε η σάρκα του.

Το τέλος τους

Πάρθηκε η απόφαση τότε να σταυρωθούν μαζί όπως και ο Κύριος που πίστευαν σε όλη τους τη ζωή. Ο πονηρός Αρριανός προσπάθησε και πάλι να την μεταπείσει, να την κατεβάσει από το σταυρό και να απαρνηθεί το Χριστό. Και πάλι οι προσπάθειές του ήταν άκαρπες. Σαν να μην έφτανε αυτό το μαρτύριο, εμφανίστηκε τότε ο διάβολος που προσπάθησε και αυτός να κάνει ότι και οι βασανιστές τους όμως με πονηρό τρόπο. Τους πρόσφερε ή μάλλον προσπάθησε να τους προσφέρει ό,τι είχαν ανάγκη, συγκεκριμένα μέλι και γάλα. Εκείνοι αρνήθηκαν, δεν δελεάστηκαν παρόλο που ήταν επώδυνο. Πέρασαν λοιπόν στη Βασιλεία του Θεού. Κατά μια άλλη άποψη ο διάβολος εμφανίστηκε μόνο στην Αγία και της πρόσφερε ένα ποτήρι με μέλι και γάλα και αφότου αρνήθηκε την έβαλε νοερά σε ένα ποτάμι από το ίδιο ρόφημα. Με θεία φώτιση εκείνη είπε «Δεν πρόκειται να πιώ απ' αυτά. Θα πιώ από το ουράνιο ποτήρι που μου πρόσφερε ο Χριστός». Τότε εκείνος έφυγε ηττημένος.
Αμέσως μετά το συμβάν εμφανίστηκε άγγελος Κυρίου που την οδήγησε από το χέρι στον ουρανό. Της έδειξε ένα θρόνο, μια λευκή στολή και ένα στεφάνι πάνω του και της είπε "αυτά προορίζονται για σένα". Ύστερα την οδήγησε πιο ψηλά και της είπε «Αὐτά προορίζονται για τον άντρα σου. Η διαφορά του τόπου δηλώνει το γεγονός ότι ο άντρας σου υπήρξε η αιτία της σωτηρίας σου». Και οι δυο μαζί παρέδωσαν την ψυχή τους στον Κύριο μετά από εννιά μέρες.

Η χάρη της Αγίας από τη Γαλλία στη Λευκάδα

Το 1331 μ. Χ. οι Φράγκοι κατέλαβαν το νησί της Λευκάδας και έχτισαν μικρό ναό προς τιμήν της. Αυτοί ήταν ρωμαιοκαθολικοί. Οι Ανδηγαυοί, όπως αλλιώς λέγονταν, είχαν τις ρίζες τους από μια κωμόπολη στην Γαλλία την Σαιντ Μορ (γαλλ. Sainte Maure= Αγία Μαύρα). Αυτή τοποθετείται στο νομό Ιντρ-ε-Λουάρ (γαλλ. Intre et Loir) της Γαλλίας.

Ο ορθόδοξος ναός της Αγίας Μάυρας

Τον 15ο αι. καθώς η Ελένη Παλαιολόγου (κόρη του Θωμά Παλαιολόγου και σύζυγος του Λαζάρου Βούκοβιτς της Σερβίας) πήγαινε στο νησί της Αγίας Μαύρας, προκειμένου να παντρέψει την κόρη της. Δεδομένου ότι έπεσαν σε τρικυμία, η Ελένη έταξε στην Αγία μεγαλοπρεπή ναό, αν σωζόταν. Αυτό έγινε. Επίσης η Ελένη ανακαίνισε και το ναό της Παναγίας Οδηγήτριας στην Απόλπαινα.

Ο ναός της πόλης της Λευκάδας

Στην πόλη της Λευκάδας η Αγία Μαύρα δοξάζεται από το 1331 μ.Χ. όπου είναι πολιούχος. Παλιότερα η πόλη είχε πάρει το όνομά της. Από το 1886 μέχρι σήμερα υπάρχει ναός προς τιμήν εκείνης και του συζύγου της, στη θέση ενός παλιού προμαχώνα του Φραγκικού κάστρου που βρίσκεται βόρεια στο νησί. Πολύ πιο πριν υπήρχε ναός αφιερωμένος στην Αγία που λεηλατήθηκε από τους Άγγλους καθώς εκείνοι το πήραν.Ο ναός ανήκει τώρα στην ενορία Ευαγγελιστρίας  (Μητρόπολη) όπου κάθε χρόνο προσέρχονται αναρίθμητοι προσκυνητές.

Τα ιερά λείψανα

Η κάρα της Αγίας σώζεται στην ομώνυμο ιερό ναό Κοιλανίου στη Λεμεσό. Ακόμη τμήμα των λειψάνων της βρίσκεται στην ιερά μονή Κύκκου Κύπρου και επίσης στον ιερό ναό του Αγίου Γεωργίου των Ελλήνων της Βενετίας.